*1. sz melléklet*

**Sportszakmai kritériumrendszer  
és  
a Közép-Magyarországi Regionális Felsőoktatási Sportiroda feladatai**

*A KMR Intézményi Sportirodák Pályázatban előírt célok*

*megvalósításának kritérium-rendszere*

Magyar Egyetemi - Főiskolai Sportszövetség

A Magyar Egyetemi - Főiskolai Sportszövetség (MEFS) által készített **Hajós Alfréd Terv**, a felsőoktatási sport 2013-20-as szakmai programja, kiemelt célként nevezte meg az intézményi sportolási lehetőségek biztosítása területén – a nemzeti felsőoktatási törvényben foglaltak megvalósulása érdekében – a felsőoktatási sportiroda-hálózat létrehozását és a sportszervezés fejlesztését, valamint a tehetséges élsportolók számára – a sporttörvényben megfogalmazott elvárás szerint – a kettős életpálya modell, ezen belül a mentor- és tutorrendszer kialakítását.

A Közép-Magyarországi Régióban (KMR) a Magyar Olimpiai Bizottság (MOB) és a MEFS – az Emberi Erőforrások Minisztériuma egyetértésével – a központi költségvetésben pályázati támogatási keretet különített el. A 2013-14-es tanév első felében a KMR területére rendelkezésre álló keretből történik:

1. a Közép-Magyarországi Regionális Felsőoktatási Sportiroda feladatainak ellátása és
2. a KMR intézményi sportirodáinak pályázati támogatása.

A pályázaton a MEFS tagsággal rendelkező állami felsőoktatási intézmények vehetnek részt. Sikeres pályázás esetén az intézmények nappali hallgatóik után létszámarányosan megállapított keretből részesülnek támogatásban. A pontos elosztást és a források felhasználásának lehetőségét a MEFS által kiírt KMR Intézményi Sportiroda Pályázat tartalmazza.

A jelen dokumentum kettős célt kíván szolgálni. Egyrészt bemutatja a tervezett Közép-Magyarországi Regionális Sportiroda funkcióit (I. fejezet), amely a Közép-magyarországi régióban az intézményi integrált sportirodák működését támogatja a központilag hatékonyabban megszervezhető funkciók átvételével. A regionális iroda feladata tehermentesíteni az intézményi irodákat az adminisztratív és szervezési feladatok összevonható részétől. Másrészt tartalmazza azt a pályázati kiírásban nevesített kritérium-rendszert (II. fejezet), amely segíti és példát ad az intézményi sportszakmai programterv és pályázat elkészítéséhez, és megvalósításához.

A sportiroda program keretében három fő elemet szükséges megvalósítani (figyelemmel a regionális sportiroda által átvállalt feladatokra is):

II.1. Integrált sportiroda modell: integrált intézményi sporttevékenységeket koordináló szolgáltató szervezeti egység létrehozása, megerősítése; a felsőoktatási intézményi hallgatói sportiroda szakmai profiljának bővítése; intézményi beágyazottság növelése; az intézményi sportirodák közös módszertani és kínálati szolgáltatásfejlesztése.

II.2. Hallgatói sportszolgáltatások bővítése, mintaprogramok indítása: ez által a sportolói hallgatói létszám növelése.

II.3. Az élsportolók számára a kettős karrier életpálya modell elősegítése, intézményi mentor és tutorrendszer fejlesztése.

A pályázati kiírás rögzíti a **Sportszakmai fejlesztési program** elkészítésének menetét, a MEFS és a Pályázó tervezéssel, megvalósítással és ellenőrzéssel kapcsolatos feladatait, valamint szükség szerint a felek további együttműködését.

A MEFS-hez benyújtandó **Sportszakmai fejlesztési programnak** minimálisan tartalmaznia kell a pályázatban megfogalmazott integrált sportiroda, hallgatói sportszolgáltatás-fejlesztés (mintaprogramok), valamint mentorrendszer kiépítésének és működtetésének tervét. A programterv a pályázat lezárásáig terjedő időszakra kell vonatkoznia. A Sportszakmai fejlesztési program elkészítése – az idő rövidsége miatt – két lépésben is történhet. A benyújtandó első változat célja, hogy egyértelműen rögzítse a főbb irányvonalakat, és minimálisan tartalmazza a pályázatnak megfelelően a projekt részletes bemutatását (indokoltság, célok, tevékenységek, költségek, eredmények). A Sportszakmai fejlesztési program a pályázat elnyerését követően, a pályázati időszak alatt véglegesíthető úgy, hogy legkésőbb a megvalósítás kezdetét követő két hónapon belül az intézményvezetés elé lehessen terjeszteni.

A MEFS céljai között szerepel, hogy a következő költségvetési évben is kiírásra kerülhessen a pályázat, TÁMOP vagy költségvetési forrásból (2015. március 1. – 2015. július 31.).

Ha bármilyen kérdés merül fel, keressék bizalommal a KMR projektkoordinátorát: Bartha Zsolt 30/606-5311

1. Közép-Magyarországi Regionális Felsőoktatási Sportiroda

A Közép-magyarországi régióban található felsőoktatási intézmények fizikailag egymáshoz közel helyezkednek el, így lehetőségük van együttműködésre, egymás tevékenységének erősítésére a különböző szakmai programok szervezésében, létesítményhasználatban, kommunikációban, stb. Másrészt az erre a régióra fordítható központi keretösszeg jelentősen elmarad a konvergencia régiókban pályázati forrásokból ugyancsak intézményi sportirodák felállítására elérhető támogatásokhoz képest. Célszerű egy olyan regionális felsőoktatási sportiroda felállítása, amely a lehető legtöbb területen támogatja az intézményi integrált sportirodák működését, akár teljes funkciók átvételével. Így az egyes intézmények által megpályázott és elnyert összeg hatékonyabban és fókuszáltabban használható fel.

A regionális sportiroda feladatai:

* részvétel a MEFS által kiírt KMR Intézményi Sportiroda Pályázat szakmai ellenőrzésében és értékelésében;
* a pályázatok megvalósítása során az intézményi integrált sportirodák tevékenységének összehangolása;
* a Közép-magyarországi régió egyetemi/főiskolai sporteseményeit összefoglaló adatbázis összegyűjtése az intézményi sportirodáktól;
* a programok sportportálokon és médiumokban történő megjelentetése (intézmények honlapjai, hírlevelei, FB oldalai, SportPont Program, HÖOK és MEFS kommunikációs felületei, MOB naptára, további hirdetési lehetőségek felkutatása);
* a sportszolgáltatás fejlesztéshez és mentorprogramhoz kapcsolódó felmérések központi koordinálása és végrehajtása;
* az intézményi programok SportPont Programba történő bekapcsolásának megszervezése és koordinálása;
* nemzetközi szabadidős programok (pl. European University Sport Association rendezvények) összegyűjtése, kommunikálása az intézmények felé;
* a MEFOB-ok sportszervezési és kommunikációs szakmai támogatása, SportPont Programba történő bekapcsolásuk;
* a mentorprogram és a MEFOB-ok kapcsán kapcsolattartás az országos sportági szakszövetségekkel;
* a budapesti sportági szakszövetségekkel közös szakmai programok szervezése, felsőoktatási sportágfejlesztési tervek, koncepciók készítése a hallgatói szabadidősport és versenysport területén a MEFS pályázati rendszereihez is igazodva;
* az intézményekben tanuló élsportolók (olimpiai és válogatott kerettagok, Héraklész Csillag program tagjai, egyetemi válogatottak) adatbázisának összeállítása a MEFS segítségével;
* pr-megjelenések szervezése a régió egyetemi sportrendezvényein;
* a Budapesti SportPont Egyetemi Fesztivál esetében a pályázatot elnyert szervező intézmény szakmai támogatása, minőségbiztosítás, ellenőrzés, a program értékelése;
* a Közép-magyarországi régióban megvalósuló MEFS és HÖOK sportprogramok szakmai támogatása és minőségbiztosítása;
* egyetemek közötti versenyek szervezésének koordinálása;
* Tao források feltérképezése, lehetőségek kommunikálása az intézmények felé, felhasználásának elősegítése;
* az intézményi és külső pályázati és sportösztöndíj lehetőségek összegyűjtése, pályázati elszámolások segítése, koordinálása;
* szponzorok, támogatók felkutatása (önkormányzat, vállalatok stb.), velük kapcsolattartás, a támogatói elvárások teljesítése;
* a létesítmények hallgatói sportoltatásra történő felhasználásának elősegítése az intézmények között (hallgatók igények elsődlegessége, Nftv. előírások teljesítése), Tüske-csarnok bevonása;
* budapesti felsőoktatási sportinfrastruktúra térkép és hallgatói kihasználtság összeállítása;
* a fogyatékkal élők sportoltatásával kapcsolatban igényfelmérés készítése, és program kidolgozása a sportolási feltételek megteremtéséhez; a számukra jelenleg elérhető sportolási lehetőségek összegyűjtése az intézményekből;
* kedvezményes sportszolgáltatók összegyűjtése és bevonása;
* jó gyakorlatok, modellek összegyűjtése az intézményekből (minimum a pályázatban vállalt programok megvalósulásáról), azok kommunikálása;
* szakmai képzések, műhelyek a sportszervezésben részt vevő hallgatók, dolgozók, edzők számára;

1. A KMR Intézményi Sportiroda Pályázat kritériumrendszere

Jelen fejezetben összefoglaljuk azokat az elemeket, melyek megvalósítása elvárt a MEFS KMR Sportiroda pályázat nyertesei számára, így ezen elemekre vonatkozó elképzeléseiket tartalmaznia szükséges a pályázat részeként benyújtandó Sportszakmai fejlesztési programtervnek. Ezek:

* Intézményi integrált sportiroda (II.1)
* Sportszolgáltatások és mintaprogramok fejlesztése (II.2)
* Élsportolói életpályamodell – mentorrendszer (II.3.)
  1. Az intézményi integrált sportiroda működési modellje

A javasolt Sportszakmai fejlesztési program kötelezően megvalósítandó alappillére egy integrált sportiroda, amely összefogja és koordinálja az intézményen belül zajló sporttevékenységhez kapcsolódó információkat, tevékenységeket. A versenyeztetéssel, szabadidősport-szervezéssel, sport tehetséggondozással foglalkozó különböző intézményi szereplők így együttműködnek, egymás tevékenységét segítik és erősítik. A pályázat kiírásához igazodva az 1. ábrán szerepelnek a javasolt együttműködő partnerek és kapcsolódásuk a Sportirodához.

**1. ábra**

**EHÖK – hallgatói sportszervezés**

Szabadidősport-szervezés

Hallgatói részvétel biztosítása

Sportnormatíva elosztása

Sportnapok szervezése

Kommunikáció, hallgatók elérése

(pl. plakát, kari sportos, honlap, FB)

**Sportszervezeti egység**(Sportintézet/Sportközpont)

Általános testnevelés

Sporttudományi kutatások

Sportszakmai háttér biztosítása (szabadidős- és versenysport tevékenységekhez)

**Intézmény/Rektori vezetés**

Stratégiai irányítás

Felsővezetői minőségbiztosítás

Sportnormatíva biztosítása

*szakmai elszámolási kötelezettség*

*együttműködés*

*együttműködés*

**Intézményi Sportiroda**

Sporttevékenységek koordinációja

Sportszakmai fejlesztési terv (elkészítés, megvalósítás)

***Sportiroda menedzsment:***

Vezetés (pl. projektvezető)

Gazdasági ügyintézés

Kommunikáció

Hallgatói sportszervezés (EHÖK)

Mentorprogram

**Létesítményüzemeltetés**

Üzemeltetés, karbantartás

Hallgatói használat   
(max. önköltség 50% - prioritás)

Szabad kapacitás piaci értékesítése

**Intézményi sportegyesület(ek)**

Szabadidős- és élsportolók felkészítése és versenyeztetése

Versenyszervezés (MEFOB, házi bajnokság)

Szabadidős/rekreációs edzési lehetőség biztosítása szakemberek segítségével

Szabadidős sporteseményekhez sportszakmai háttér biztosítása

*együttműködés*

*együttműködés*

*támogatás*

**Közoktatás**

(pl. sportiskola, gyakorló)

**Felsőoktatási intézmények és sportegyesületeik**

Közép-magyarországi régió

**Városi önkormányzat**

**Vállalatok, szponzorok**

**Sportszakmai szövetségek**

**Közép-Magyarországi Regionális Felsőoktatási Sportiroda**

**Média**

**Külső sportszolgáltatók**

**MEFS/MOB**

Sportszakmai fejlesztési programok koordinálása; Megvalósulás monitorozása; Szakmai tanácsadás és értékelés;   
Nemzetközi és hazai egyetemi versenysport (szervezés, részvétel);   
Szabadidősport motivációs és támogatási rendszer

**II. 1.1 Az integrált sportiroda partnerei**

Belső együttműködő partnerek:

* pályázó intézmény/rektori vezetés
* intézményi sportszervezeti egység (intézet, tanszék, központ)
* hallgatói sportszervezők (intézményi HÖK)
* létesítményüzemeltető
* szerződött intézményi sportegyesület(ek)
* tehetséggondozó egység (ahol működik ilyen)
* intézményi lapok, honlapok stb.

Külső együttműködő partnerek:

* Közép-magyarországi Regionális Felsőoktatási Sportiroda
* a régió felsőoktatási intézményei és sportegyesületeik
* önkormányzat(ok)
* vállalati támogatók
* közoktatás (pl. sportiskolák, gyakorlók)
* média

**II. 1.2. Az integrált sportiroda célkitűzései:**

* együttműködés a Közép-magyarországi Regionális Felsőoktatási Sportirodával;
* az intézményen belül a különböző sporttal foglalkozó egységek munkájának összehangolása, köztük az információcsere elősegítése;
* a Közép-magyarországi régióban lévő felsőoktatási intézmények sportirodái között az szakmai együttműködés erősítése;
* szabadidősport terén a hallgatói részvételi szám jelentős növelése;
* versenysport terén a részvételi szám és az eredményesség növelésének elősegítése, médiajelenlét erősítése;
* a sportszolgáltatások fejlesztése, szélesítése, sportprogramok rendszeres szervezése.
* a kommunikáció hatékonyabbá tétele a hallgatók, és a további érintett együttműködő partnerek felé

**II. 1.3. Az integrált sportiroda feladatai:**

* az együttműködés a regionális sportirodával és a régió intézményi sportirodáival
* az iroda működési feltételeinek megteremtése
  + irodahelyiség biztosítása
  + a pályázatban előírt humánerőforrás biztosítása
* az intézményi sportszolgáltatások fejlesztésének, és a mintaprojektek megvalósulásának koordinációja
* a kettős életpálya modell megvalósulásának koordinálása

**II. 1.4. A regionális és intézményi sportirodákban együttesen megvalósuló munkakörök**

(egy munkatárs több szakmai területet is felügyelhet).

| Szakterület | Főbb kiválasztási szempontok lehetnek |
| --- | --- |
| Irodavezetés  (menedzsment) | * felsőoktatási és/vagy sportvezetési tapasztalat * a magyar egyetemi-főiskolai sportrendszer ismerete * személyes és jó szakmai kapcsolat a rektori vezetéssel, illetve a sporttal foglalkozó intézményi egységek vezetőivel |
| Sportszakmai  koordináció | * sportszakmai végzettség * az egyetemi-főiskolai sportrendszer felépítésének és működésének ismerete * az intézményi sportpaletta ismerete (ideális esetben az e szakterületet felvállaló munkatárs aktív alakítója volt az elmúlt években az intézmény sportéletének) |
| Szabadidős  sportszervezés | * jelenleg vagy a közelmúltban vezető szerep a hallgatói sportszervezés területén * az egyetemi kommunikációs lehetőségek, és rendszeres programok ismerete * többéves tapasztalat rendezvényszervezés terén sportesemények szervezésében |
| Kommunikáció | * sportkommunikációs, sportmarketing ismeretek * jó helyi és intézményi (pl. EHÖK) média- és kommunikációs kapcsolatok * rendezvényszervezői tapasztalat (pl. sajtótájékoztatók, PR-események) * az intézmény és a szakmai partnerek kommunikációs aktivitásának ismerete |
| Mentorálás | * az intézmény belső viszonyainak, oktatóinak és a szervezeti szabályozók alapos ismerete * jó kapcsolat a sportszervezeti egységgel; jó kommunikációs készség * egyetemi sportszervezői és/vagy élsportolói tapasztalat * korábbi tapasztalat mentorrendszer működtetéséről (akár mentorként, akár mentoráltként) |
| Gazdasági  ügyintézés | * az intézmény gazdasági működésének ismerete * legalább egy korábbi MEFS pályázatban való részvétel, minimum gazdasági asszisztens munkakörben * minimum középfokú szakirányú végzettség |

* 1. Sportszolgáltatások és mintaprogramok fejlesztésének alapfeltételei

Az intézményi Sportirodának integráló egységként sokrétű feladatkört kell ellátnia. Egyrészt egy információbázis (II.2.1) mindazoknak az egyetemi polgároknak és sportszakembereknek, akik képet akarnak kapni az intézményben zajló sportéletről, vagy aktívan be akarnak kapcsolódni. Feladata a szolgáltatásfejlesztés, és az ehhez kapcsolód szakmai feladatok ellátása (II.2.2), amibe a mintaprogramok beindítása ugyanúgy beletartozik, mint a más intézményi egységek által szervezett sportprogramok támogatása, minőségbiztosítása, vagy a hallgatók aktív részvételének elősegítése. A Sportiroda ezeket az információkat, programokat összegyűjti és kommunikálja (II.2.3) minden érintett, de elsősorban a fő célcsoport, a hallgatóság felé.

* + 1. Információbázis

Az integrált sportiroda összegyűjti az intézmény sportéletéhez kötődő információkat. A teljes körű információbázis alapvető előfeltétele a sikeres szakmai munkavégzésnek ugyanúgy, mint a hatékony kommunikációnak a hallgatók felé. Az adatbázis kiépítéséhez jelentős segítséget nyújt a Közép-magyarországi Felsőoktatási Regionális Sportiroda. Az információ bázis tartalmazza:

1. általános testnevelés sportági kínálata, feltételrendszere;
2. sportszervezeti egység, sportegyesület és hallgatói sportszervezők által nyújtott sportági kínálat, részvétel lehetőség (edzések időpontja, helyszíne, sportcsapatok és szakosztályok honlapjai stb.);
3. együttműködő és kedvezményt nyújtó külső szolgáltatók sportági kínálata (edzések időpontja, helyszíne, kapcsolódó honlapok stb.);
4. a SportPont Program rendszerébe becsatlakozott és azon kívüli, belső és külső sportrendezvények adatai, a részt vevő hallgatóik statisztikai adatai;
5. MEFOB-ok, egyetemi-főiskolai világversenyek, egyéb felsőoktatási sportprogramok adatai, beszámolói, hallgatóik eredményei;
6. rendelkezésre álló létesítményhasználati lehetőségek, kihasználtságuk (hallgatói és külsős bérlők megoszlása, bérleti díjak stb.);
7. a hallgatói sportot támogató belső és külső források (intézményi, kari, hallgatói, normatíva, szponzoráció stb.) és felhasználásuk;
8. az intézményi és külső pályázati és sportösztöndíj lehetőségek;
9. a fogyatékkal élő sportolók számára elérhető sportolási lehetőségek;
10. nemzetközi szabadidős programok (pl. EUSA – European University Sport Association – rendezvények);
11. az egyetemi sport büszkeségei: az intézményben tanuló élsportolók (pl. olimpiai bajnokok, világbajnokok, egyetemi világbajnokok) fényképes, színes bemutatása.
    * 1. Szervezési feladatok

A hallgatói sportszolgáltatások és mintaprojektek fejlesztése területén az integrált sportiroda olyan sporttevékenységek megvalósulását kezdeményezi és valósítja meg, amelyek jelentős számú hallgatót mozgatnak meg, feltételei megvannak, vagy kialakíthatóak és működtetésük hosszú távon fenntartható. A szervezési feladatok között a következők szerepelnek:

1. együttműködési megállapodás a pályázat szakmai partnereivel;
2. hallgatói igényfelmérés elkészítése (legalább egy online kérdőív);
3. sportfejlesztési projektek kidolgozása és megvalósítása a hallgatói sportszolgáltatások bővítésére:
   * a sportirodánál összegyűlt adatokra építve
   * együttműködésben az intézményi sportszervezőkkel, sportegyesülettel,
   * minimum négy mintaprojekt (új projektek, vagy már működő projektek fejlesztése),
   * kiemelt figyelemmel a szabadidősportra (nagy tömegek befogadását tegye lehetővé);
4. a Budapesti SportPont Fesztivál szervezésében való aktív részvétel (egy házigazda intézmény koordinálásában és a Regionális Sportiroda minőségbiztosítása mellett
5. központilag támogatott szabadidősport-események (MEFOB-ok, SportPont programok) szervezésének támogatása, segítése;
6. saját (intézményen belüli) sportrendezvények beillesztése a MEFS/HÖOK által koordinált SportPont Programba (különös tekintettel a Pályázatban vállalt támogatott programokra);
7. MEFOB-okra versenyszerűen sportoló hallgatók toborzása (kiemelten nemzetközi szintű élsportra);
8. felsőoktatási tömegsportrendezvények szervezésének segítése;
9. sportszakmai támogatás a hallgatói sportot támogató források (intézményi, hallgatói, normatíva, szponzoráció) felhasználásához, sportprojektek megvalósításához;
10. a létesítmények hallgatói sportoltatásra történő felhasználásának elősegítése (hallgatók igények elsődlegessége, Nftv. előírások teljesítése);
11. az intézmény üzemeltetésében lévő egyetemi/főiskolai sportlétesítmények szabad – nem hallgatók által kihasznált – kapacitásának kihasználásában más intézmények hallgatóinak előnyben részesítése külsős bérlőkkel szemben
12. részvétel a MEFS által a Közép-magyarországi Régió Sportirodáinak szervezett szakmai és csapatépítő tréningjén (2013. ősz)
13. saját bevételi források teremtése, növelése(sportszolgáltatás, piaci bevétel, rendezvényszervezés stb.).
14. opcionális: zöldiroda modell kidolgozása, működtetése
    * 1. Kommunikáció

A Sportiroda a rendszeresen sportoló hallgatók számának növelése érdekében, elsődlegesen a még nem sportolók elérését szem előtt tartva a következő feladatokat valósítja meg:

1. honlap működtetése (az összegyűjtött sporthoz kötődő információk egy helyen, strukturáltan, jól átláthatóan elérhetőek), sportos hallgatói adatbázis építés;
2. a honlaphoz kapcsolódóan a WEB2-es kommunikáció erősítése (minimum Facebook) és elsősorban a szabadidősport terén aktív használata a hallgatók megszólításában;
3. a Sportiroda-hálózat arculati elemeinek (pl. egységes sportiroda logó) megjelenítése a kapcsolódó kommunikációs felületeken (honlap, FB, levélpapír, hírlevél, stb.)
4. együttműködés egyetemi/főiskolai lapok, hírlevelek szerkesztőivel, a tanulmányi rendszer üzemeltetőivel, lehetőleg rendszeresen frissülő sportrovat, sporthírlevél létrehozása e felületeken;
5. központilag támogatott rendezvények (pl. SportPont Program) rendszeres kommunikálása a fentiekben felsorolt csatornákon;
6. a MEFOB-ok, egyetemi-főiskolai VB-k, EB-k, Universiadek intézményt érintő eredményeinek kommunikálása a fentiekben felsorolt csatornákon;
7. jó gyakorlatok, modellek megismertetése és bevezetésük segítése (az intézményen belüli sportszervezők között is);
8. elsősorban a helyi médiával kapcsolatépítés, a verseny- és élsportolók eredményeinek kommunikálása, sportprogramokra történő meghívásuk;
9. intézményvezetők, támogatók, szponzorok rendszeres tájékoztatása;
10. a rektori vezetés és a MEFS számára félévenként szakmai beszámoló készítése a projekt előrehaladásáról, az esetlegesen felmerülő problémákról;
11. félév végén konzultáció szervezése a belső együttműködő partnerek és a MEFS részvételével.
12. állandó kapcsolattartás a Regionális Sportirodával és az intézményi sportirodákkal egy online munkacsoporton keresztül
    1. Élsportolói életpályamodell – mentorrendszer

A Sportiroda meghatározó koordináló szerepet játszik a Mentorprogram megvalósításában is, mely az élsportolók felsőoktatásba történő könnyebb integrációját hivatott elősegíteni.

A mentorrendszer célja – a Sporttörvényben megfogalmazott Kettős életpálya modell részeként –, hogy segítse az élsportolók sportolói és tanulmányi feladatainak összehangolását. A mentorrendszerben érintett sportolók javasolt köre:

* bővebb kör: Héraklész Csillagprogramban érintett hallgatók, valamint az olimpiai és Universiade sportágak korosztályos és válogatott sportolói, valamint az egyetemi világbajnokságokon érmet szerzők
* szűkített kör: az olimpiai kerettagok.

Az élsportolói kör összegyűjtését a Közép-magyarországi Regionális Felsőoktatási Sportiroda koordinálja.

Az integrált Sportiroda mentorrendszerrel kapcsolatos feladatai:

1. az érintett kör feltérképezése a Közép-magyarországi Regionális Felsőoktatási Sportiroda központi támogatásával
2. intézményi lehetőségek/elvárások összegyűjtése, rendszerbe foglalása;
3. szakválasztási tanácsadás;
4. minden tanévkezdés előtt a bővebb kör felmérése a felvételi előkészítőkön részt vevők, valamint a újonnan felvettek körében, számukra a mentorrendszerről információk eljuttatása;
5. a mentorrendszer koordinálásáért felelős munkatárs kiválasztása;
6. tutorok, mentorok kiválasztása, képzése és felkészítése a feladatra;
7. a mentoráláshoz szükséges feladatok (egyéni tanrendek, rugalmas vizsgarend, mentorálás rendszere stb.) kidolgozása és bevezetése a fejlesztési program megkezdésétől számított egy éven belül;
8. részvétel egy a MEFS által irányított országos helyzet- és igényfeltáró munkában információ szolgáltatóként és helyi koordinátorként (Az élsportolók helyzete a magyar felsőoktatásban);
9. honlapon a kapcsolódó információk elhelyezése a szűkebb és bővebb kör számára, folyamatos aktualizálás